**О Б Я В А**

Районна прокуратура – Пазарджик, на основание Заповед РП № 026 / 13.05.2021 г. на Административния ръководител на Районна прокуратура – Пазарджик, обявява конкурс за заемане на 2 / две / щатни бройки за длъжностите **„Главен специалист – административна дейност“** ( Обща администрация, Звено „Финансово – стопанска и административна дейност) и **„Съдебен статистик“** ( Специализирана администрация, Служба „Регистратура и деловодство“), при условията на чл.67, ал.1, т.1 от КТ.

**Изисквания за заемане на длъжностите:**

**Общи изисквания:**

1. е български гражданин, гражданин на друга държава - членка на Европейския съюз, на друга държава - страна по Споразумението за Европейското икономическо пространство, или на Конфедерация Швейцария;
2. е навършило пълнолетие;
3. не е поставено под запрещение;
4. не е осъждано на лишаване от свобода за умишлено престъпление от общ характер;
5. не е лишено по съответен ред от правото да заема определена длъжност;
6. да отговаря на изискванията за несъвместимост по чл.340а, ал.2 от ЗСВ;
7. да отговаря на изискванията за заемане на длъжността, предвидени в нормативните актове, ПАПРБ, в Класификатора на длъжностите в администрацията, издаден от Прокурорската колегия на ВСС, и в длъжностната характеристика за съответната длъжност;
8. притежава необходимите професионални и нравствени качества.

**Образование и трудов стаж:** На основание Класификатора на длъжностите в администрацията на ПРБ, в сила от 01.01.2021 г., кандидатите трябва да притежават:

За **„Главен специалист – административна дейност“** – средно образование, 3 / три / години общ трудов стаж;

За **„Съдебен статистик“ –** средно образование, трудов стаж и професионален опит не се изискват за заемане на тази длъжност.

**Специфични изисквания:** компютърна грамотност - MS “Office” / Word, Excel, Outlook /, Internet; Добра езикова и писмена култура; Познаване на нормативната уредба, регламентираща дейността и компетентността; Лични делови качества: инициативност, оперативност, комуникативност, способност за работа в екип, способност за работа при кратки срокове.

**Функционални изисквания за длъжността „Главен специалист – административна дейност“:** Познаване на Закона за финансово управление и контрол в публичния сектор, Кодекса на труда, ЗСВ, Правилника за администрацията на ПРБ, Етичния кодекс на съдебния служител, както и други нормативни документи, пряко свързани с дейността на прокуратурата.

**Описание на длъжностите:**

За длъжността **„Главен специалист – административна дейност“**: Организира воденето и съхраняването на кадровите досиета на магистратите и съдебните служители; Изготвя проекти на длъжностни разписания и актуализира поименни длъжностни разписания на прокурори и съдебни служители в Районна прокуратура - Пазарджик; Подготвя необходимите документи при възникване, промяна или прекратяване на трудово правоотношение и оформянето на трудовите книжки на магистрат или съдебен служител; Отговаря за своевременното подаване на информация до НАП за настъпилите промени във връзка с назначаване, преназначаване, освобождаване и пенсиониране на съдебните служители; Изпълнява и други дейности във връзка с длъжността, възложени от административния ръководител, неговите заместници и административния секретар.

За длъжността **„Съдебен статистик“**: Осигурява събирането, обработването, обобщаването, систематизирането, съхраняването, анализирането и използването на статистическата информация за дейността на Районна прокуратура – Пазарджик. Статистикът извежда справочна информация от Унифицираната информационна система / УИС / на Прокуратурата на Република България, като периодично изготвя и изпраща статистически справки до съответните органи и институции.

**Необходими документи за кандидатстване:**

Кандидатите подават лично или чрез пълномощник писмено заявление / по образец / за участие в конкурса в 30-дневен срок, считано от деня, следващ датата на публикуване на обявлението.

Към заявлението се прилагат:

1. декларация от кандидата, че е пълнолетен български гражданин, не е поставен под запрещение и не е лишен от правото да заема определена длъжност;

2. подробна автобиография;

3. заверено копие от диплома за завършено средно образование;

4. медицинско свидетелство за започване на работа;

5. удостоверение от психиатър, че не страда от психични разстройства и е психично здрав към момента на издаване;

6. заверени копия от документи, удостоверяващи продължителността на трудовия стаж и професионален опит;

8. други документи, по преценка на кандидата.

Копията от посочените документи следва да бъдат саморъчно заверени.

От кандидатите **не се изисква** представянето на свидетелство за съдимост, същото ще бъде получено служебно по електронен път от Министерство на правосъдието / МП /. При неиздаване на електронно свидетелство за съдимост от МП, от кандидатите ще бъде изискано да представят такова, издадено по общоустановения ред.

Декларация по чл.92, ал.1 от ПАПРБ се попълва от лицето, избрано в конкурсната процедура.

**Място и краен срок за подаване на документите:**

Районна прокуратура – Пазарджик, намираща се в сградата на РУ Пазарджик с адрес: гр.Пазарджик, пл.“Съединение“ № 2, ет. 4, Регистратура на РП Пазарджик до 17.00 часа на 16.06.2021 г. При подаване на документите кандидатите могат да получат длъжностна характеристика.

**Начин за провеждане на конкурса:**

Конкурсът ще се проведе от комисия, чийто състав се определя със заповед по реда на чл.96 от ПАПРБ. Същият протича на два етапа: по документи и събеседване.

Първи етап: по документи.

1. Конкурсната комисия разглежда всяко постъпило заявление, като преценява дали са представени всички необходими документи и дали те удостоверяват изпълнението на минималните и специфичните изисквания за заемане на длъжността.

2. Само кандидатите, които напълно отговарят на изискванията, посочени в обявата, ще бъдат поканени на събеседване.

3. Конкурсната комисия оформя в протокол решението си относно допускането на кандидатите за участие в конкурса и изготвя списъци на допуснатите и недопуснатите кандидати.

Втори етап: събеседване.

1. Комисията провежда лично събеседване с всеки кандидат.
2. Допуснатите до участие кандидати се оценяват по следните показатели:
* познаване на нормативната уредба, свързана с упражняване на длъжността;
* познаване на Етичния кодекс на съдебните служители и Правилника за администрацията на Прокуратурата на Република България;
* професионална мотивация за работа в Районна прокуратура - Пазарджик.
1. Въз основа на проведения конкурс, комисията класира кандидатите съобразно получения от тях резултат.
2. Административният ръководител на Районна прокуратура – Пазарджик със заповед определя лицето, класирано на първо място, за спечелило конкурса.

**Списъците на допуснатите и недопуснатите кандидати, датите за провеждане на етапите от конкурса и други съобщения** ще се обявяват на информационното табло на Районна прокуратура – Пазарджик и на интернет страницата на Районна прокуратура – Пазарджик – [https://www.prb.bg/rppazardzhik/](http://www.prb.bg/bg/applovdiv/karieri/).

За допълнителна информация – тел. 034/444 504.

Обявата е публикувана в бр. 108 от 17.05.2021 г. г. на в. Марица.